Priit Willbach 2022. aastal
**Priit Willbach** (kuni jaanuarini 2013 **Priit Vilba**; sündinud 22. juulil 1953 Tallinnas Nõmmel) on Eesti ehitusteadlane, sporditegelane, poliitik ja ärimees.

1996. aastal oli ta lühikest aega Tallinna volikogu esimees ja Tallinna linnapea ning hiljem, vahemikus 1999–2001 Tallinna abilinnapea.

Haridus
-------

1964. aastal alustas korvpallitreeninguid. Tulnud 1969. aastal Eesti noorte A-klassi karikavõitjaks. Võistelnud Eesti MV-del meeskondades TPI II,Tempo, WIKLAR.

Ta lõpetas 1971. aastal Tallinna 22. Keskkooli ja 1976. aastal ehitusinsenerina Tallinna Polütehnilise Instituudi sillaehituse lisa erialal. 1976.a. täiendanud end Budapesti Tehnikaülikoolis. Ta on uurinud õhuskeseseinaliste metallkonstruktsioonide käitumist nn järelkriitilises staadiumis ning koostanud vastavad projekteerimisjuhiste ettepanekud EUROCODE 3'le.

2003. aastal sai temast tehnikateaduste doktor, tema kraaditöö oli "Jäikusribideta keevitatud õhukeseseinaline metalltala ühtlasel koormusel".

Töökäik, spordialane ja poliitiline tegevus
-------------------------------------------

Ta koostas 1976. aastal Saaremaa püsiühenduse konsool-raamsilla projekti. Willbach oli 1976-1979 Tallinna Linnavalitsuse poolne vastutav projektijuht ja ehitusjärelvalve Toompuiestee jalakäiate tunneli ja Pirita uue silla ehitamisel. 1979-1989 töötanud ehitussektoris. Asutas 1989.a koos Veli.O.Klamiga ühisettevõtte Wiklar ja oli juhatuse esimees kuni 1996. aastani.

Hiljem on ta propageerinud Eestisse betoonteede rajamist, väites et see vähendaks teehoiu kulutusi. Tema osavõtul valmis 2016.a Tallinnas Paldiski maantee betoontee katselõik.

Aastatel 1993–1996 oli Willbach Eesti Ehitusettevõtjate Liidu esimene juhatuse esimees (ühtlasi selle asutaja), vahemikus 1995-1997 oli ta Eesti Tööandjate Liidu president. Ta on olnud Eesti Korvpalliliidu president 1993–2000, Eesti Jäähokiliidu president 2002–2011 ja juhatuse liige.Olnud 1994-2000 Eesti Olümpiakomitee liige.

Ta kuulus 2006. aastal avatud Viljandi tehisjääväljaku rajamis ja haldamist juhtinud sihtasutuse nõukogusse. 2007. aastal organiseeriti jääväljaku juhtimine finantsprobleemide tõttu ümber, kuid hokiliitu esindav Vilba pidi jätkama uue sihtasutuse juures partnerina.

Ta oli Tallinna Tehnikakõrgkooli ehitusteaduskonna professor alates 2009 kuni septembrini 2013, mil ta vallandati seoses süüdistusega raha mittesihipärases kasutamises,kuna hakkas saama suuremat tasu kui rektor Tema algatusel rajati Tallinna Tehnikakõrgkooli teekonstruktsioonide katsetamise simulatsiooniseade TKSS-2011.

Willbachi initsiatiivil alustati Tallinna Tehnikakõrgkoolis 2009.a kohalike teeehitusmaterjalide laialdase uurimisega. Sillaehituses algatati uue suunana komposiit -ja lamellpuitsildade uurimissuund. Uurimistööde tulemused rakendati Ala-Rõuge ja Pidula silla ehitamisel.

Perioodil 1996–2002 oli ta Tallinna volikogu liige.

Willbach kuulus aastail 1996–2013 Eesti Reformierakonda, augustis 2013 astus Eesti Keskerakonda.

Aastatel 2014–2019 töötas ta Tallinna Linnakantselei vanemspetsialistina, 2019-2020 abilinnapea Kalle Klandorfi konsultandina.

2017. aasta kohaliku omavalitsuse volikogude valimistel kandideeris ta Keskerakonna nimekirjas Tallinnas, kuid ei osutunud valituks.

Alates 2021. aastast on ta Eesti Konservatiivse Rahvaerakonna (EKRE) liige.[*viide?*]

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 52 häält ning ei osutunud valituks.

Tunnustus
---------

* Tallinna teenetemärk (2019) - "Tallinna linnamajanduse aktiivse arendamise ja oluliste infrastruktuuriobjektide väljaehitamise algatamise eest."

Viited
------

1. ↑  Ehitusinsenerid TPI-st. Tallinna Polütehniline Instituut,Eesti NSV Riiklik Ehituskomitee.Tallinn 1986,Eesti Spordi Biograafiline leksikon.Tallinn 2011.
2. ↑  "CV: Priit Willbach". Eesti Teadusinfosüsteem. Vaadatud 26. novembril 2022.
3. ↑  Priit Vilba (1976). *Muhu väina konsool-raam sild. Projekt.*. Diplomitöö. Tallinna Polütehniline Instituut.
4. ↑  Ants Vill (12. juuni 2020). "Priit Willbach: betoonteede ehitamine hoiab rahva raha kokku". *Ehitusuudised*. Vaadatud 18. novembril 2022.
5. ↑  Jaak Eelmets (26. mai 2015). "Eksperdid tahavad Eesti teede vananemise vältimiseks rajada betoonteid". *ERR*. Vaadatud 18. novembril 2022.
6. ↑  "Priit Willbach: Tallinna peamagistraalid võiksid olla betoonist". *Pealinn*. 19. aprill 2016. Vaadatud 18. novembril 2022.
7. ↑  Priit Willbach PhD .Experimental section of concrete pavement urban road in Tallinn. 29th Internatsional Baltic Road Conference 2017.a
8. ↑  "Viljandis avatakse 10 miljonit maksma läinud tehisjääväljak". *Eesti Päevaleht*. 14. detsember 2006. Vaadatud 26. novembril 2022.
9. ↑  Aivar Aotäht (23. oktoober 2007). "Viljandi jääväljak saab uued omanikud". *Sakala*. Vaadatud 26. novembril 2022.
10. ↑  Professor Priit Willbach sai tehnikakõrgkoolist sule sappa Äripäev, 24. september 2013
11. ↑  P. Willbach, A. Voitka, O. Niils. (14. september 2013). *Liimpuit peakandjaga komposiitsilla tüüpprojekt. Ala-Rõuge*. AS Eesti Teed.
12. ↑  P. Willbach, M. Kiisa, D. Ovsjannikov (31. märts 2016). *Pidula puitlamell näidissild. Tämba tee*. Tallinna Tehnikakõrgkool.
13. ↑  Tallinna endine linnapea Priit Willbach astus Keskerakonda Postimees, 16. august 2013.
14. ↑
15. ↑  "Arhiivikoopia". Originaali arhiivikoopia seisuga 8. jaanuar 2019. Vaadatud 19. aprillil 2019.`{{netiviide}}`: CS1 hooldus: arhiivikoopia kasutusel pealkirjana (link)
16. ↑  valimised.ee
17. ↑
18. ↑  "Priit Willbach". Tallinna linnavalitsus. Vaadatud 18. novembril 2022.

Välislingid
-----------

|  |  |
| --- | --- |
|  | Tsitaadid Vikitsitaatides: **Priit Willbach** |

* Biograafia ESBL-is
* Priit Vilbaga seotud artiklid Postimehes
* Vilba tahtis naisajakirjanikule vibraatori kinkida, EPL, 15. märts 2001
* Vilba suunas linna raha poja firmale, EPL, 11. aprill 2001
* Vilba kihutas 145 kilomeetrit tunnis, Delfi, 16. juuli 2001

|  |  |  |
| --- | --- | --- |
| Eelnev**Jaak Tamm** | **Tallinna linnapea**31. oktoober – 14. november 1996 | Järgnev**Robert Lepikson** |